Walter Baseggio

Walter Baseggio (s. 19. elokuuta 1978 Clabecq, Belgia) on belgialainen jalkapalloilija, joka edustaa Anderlechtia. Hänen pelipaikkansa on keskikentän keskellä. Baseggion sukujuuret ovat Italiassa; hänen äitinsä on kotoisin Napolista ja isänsä Trevisosta.

Baseggio on edustanut uransa aikana SC Clabecqia ja Anderlechtia junioreissa sekä ammattilaisena Anderlechtin lisäksi Trevisoa, johon hän teki pikavisiitin vuonna 2006. Hän on siis tuon vierailun ja ensimmäisen junioriseuransa lisäksi edustanut vain Anderlechtia.

Belgian maajoukkueessa Baseggio debytoi vuonna 1999 ja on pelannut yhteensä 27 ottelua, joissa hän on tehnyt yhden maalin.

 Lähteet 

Luokka:Belgialaiset jalkapalloilijat
Luokka:Vuonna 1978 syntyneet
Luokka:Elävät henkilöt